|  |
| --- |
| Številka: IPP 007-339/2019 |
| Ljubljana, 6. 12. 2019 |
| EVA 2019-2550-0043 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o merilih in kriterijih za spodbujanje in sofinanciranje projektov, investicij ter izvajanje dejavnosti v Triglavskem narodnem parku - predlog za obravnavo |
| 1. Predlog sklepov vlade: |
| Na podlagi osmega odstavka 11. člena in za izvrševanje petega in šestega odstavka 50. člena Zakona o Triglavskem narodnem parku (Uradni list RS, št. 52/10, 46/14 – ZON-C in 60/17) je Vlada Republike Slovenije na …..seji dne ….. sprejela S K L E PVlada Republike Slovenije je izdala Uredbo o merilih in kriterijih za spodbujanje in sofinanciranje projektov, investicij ter izvajanje dejavnosti v Triglavskem narodnem parku.Stojan TramteGENERALNI SEKRETARSklep prejmejo:* Ministrstvo za okolje in prostor, Dunajska c. 47, 1000 Ljubljana;
* Ministrstvo za finance, Župančičeva 3, 1000 Ljubljana;
* Ministrstvo za infrastrukturo, Langusova 4, 1000 Ljubljana;
* Ministrstvo za gospodarski razvoj in tehnologijo, Kotnikova 5, 1000 Ljubljana;
* Ministrstvo za kmetijstvo, gozdarstvo in prehrano, Dunajska 22, 1000 Ljubljana;
* Ministrstvo za kulturo, Maistrova ulica 10, 1000 Ljubljana
* Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana
* Ministrstvo za izobraževanje, znanost in šport, Masarykova cesta 16, 1000 Ljubljana
* Ministrstvo za obrambo, Vojkova cesta 55, 1000 Ljubljana;
* Ministrstvo za javno upravo, Tržaška cesta 21, 1000 Ljubljana;
* Ministrstvo za notranje zadeve, Ministrstvo za notranje zadeve, Štefanova ulica 2, 1501 Ljubljana
* Ministrstvo za zdravje, Štefanova ulica 5, 1000 Ljubljana
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| * Simon Zajc, minister, Ministrstvo za okolje in prostor,
* Marko Maver, državni sekretar, Ministrstvo za okolje in prostor
* Tanja Bolte, generalna direktorica Direktorata za okolje, Ministrstvo za okolje in prostor,
* Suzana Hrastar Zupanc, vodja Sektorja za ohranjanje narave, Ministrstvo za okolje in prostor,
* Sabina Jereb, Sektor za ohranjanje narave, Ministrstvo za okolje in prostor ter
* Jelena Hladnik, Sektor za ohranjanje narave, Ministrstvo za okolje in prostor.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| Z namenom izvajanja četrtega odstavka 11. člena Zakona o Triglavskem narodnem parku (ZTNP-1), ki se nanaša na sofinanciranja projektov, investicij ter izvajanje dejavnosti parkovnih lokalnih skupnosti na območju narodnega parka, se s to uredbo v skladu z osmim odstavkom 11. člena ZTNP-1, podrobneje določajo merila in kriteriji za določanje višine sredstev za sofinanciranje projektov parkovnih lokalnih skupnosti.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA/**NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | **DA**/NE |
| d) | okolje, vključno s prostorskimi in varstvenimi vidiki | **DA**/NE |
| e) | socialno področje | **DA**/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **DA**/NE |
| 7.a Predstavitev ocene finančnih posledic nad 40.000 EUR: |

|  |
| --- |
| I. Ocena finančnih posledic, ki niso načrtovane v sprejetem proračunu: |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MOP | 2550-20-0004»Podpora lokalnim projektom v TNP« | 200028 – Sofinanciranje občinskih projetov v TNP | 0,00  | 1.000.000,00 EUR |
|  |  |  |  |  |
| SKUPAJ | **0,00** | 1.000.000,00 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MOP | 2550-15-0004 – Materialni stroški na področju okolja in prostora | 153214 |  | 47.256,82 EUR |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Predlagana uredba ima finančne posledice v višini nad 40.000 eurov iz naslova potreb po okrepitvi dela, zaposlitev dveh novih uslužbencev, v zvezi s pripravo akcijskega načrta in izvajanja le tega na javnem zavodu Triglavski narodni park. Novi zaposlitvi sta skladni s kadrovskim načrtom, ki je opredeljen v Načrtu upravljanja Triglavskega narodnega parka (Uradni list RS, št. 34/16), kjer je v tabeli 11 načrtovano, da ima v letu 2020 javni zavod 57,5 ekvivilentov polnih zaposlitev. Z dvema novima zaposlitvama javni zavod ne bo presegel načrtovanih ekvivilentov polnih zaposlitev v letu 2020.Ocenjene posledice predloga uredbe pomenijo povečanje stroškov dela na Triglavskem narodnem parku za leto 2020 v višini 47.256,82 eurov, za leto 2021 v višini 47.393,83 eurov in za leto 2022 v višini 47.530,84 eurov.1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**Finančne posledice predloga uredbe znašajo za leto 2020 znaša 1.000.000 EUR in za leto 2021 prav tako 1.000.000 EUR, kar predstavlja povečanje odhodkov državnega proračuna. Sredstva so bila ob pripravi predlogov proračuna za leti 2020 in 2021 načrtovana na evidenčnem projektu 2550-20-0004, ob uveljavitvi proračuna bo za to uvrščen konkreten projekt, preko katerega bomo izvrševali sofinanciranje navedenih aktivnosti.Cilj je spodbujanje priprave in izvajanja projektov lokalnih skupnosti, ki bodo prispevali k trajnostnemu razvoju, prilagojenem ciljem narodnega parka, tako da se bo dosegalo cilje varstva narave in okolja v narodnem parku. Sofinancira se projekte parkovnih lokalnih skupnosti, katerih aktivnosti pomenijo izvajanje razvojnih usmeritev iz prvega odstavka 10. člena ZTNP-1 ter imajo podlago v Načrtu upravljanja Triglavskega narodnega parka ter razvojnih dokumentih parkovnih lokalnih skupnosti in države. Finančna sredstva se določijo med parkovne lokalne skupnosti glede na delež površine parkovne lokalne skupnosti na območju narodnega parka (50% uteži), število stalnih prebivalcev parkovne lokalne skupnosti na območju narodnega parka (20% uteži), površin na katerih se izvajajo kmetijsko-okoljski ukrepi na območju narodnega parka (15% uteži) in dolžin kategoriziranih občinskih cest na območju narodnega parka (15% uteži).**II.b Manjkajoče pravice porabe bodo zagotovljene s prerazporeditvijo:**Pravice porabe za stroške dela za dve novi zaposlitvi bodo za leto 2020 v višini 47.256,82 eurov in za leto 2021 v višini 47.393,83 eurov izvedene s prerazporeditvijo finančnih sredstev znotraj Ministrstva za okolje in prostor na ukrep Izvajanje upravljavskih nalog št. 2511-11-0005, na proračunsko postavko 153241 – Triglavski narodni park. Sredstva se bodo prerazporedila iz PP153214 – Materialni stroški, ukrepa 2550-15-0004 – Materialni stroški na področju okolja in prostora. Pravice porabe za povečane stroške dela za leto 2022 v višini 47.530,84 eurov pa bodo opredeljene v proračunu za leto 2022 in dalje.**II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA |
| Gradivo (predpis) je bilo poslano v mnenje: * Skupnosti občin Slovenije SOS
* Združenju občin Slovenije ZOS
* Združenju mestnih občin Slovenije ZMOS
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.)  |
| (Če je odgovor DA, navedite:Datum objave: 11.7.2019 – 10.8.2019V postopku javne obravnave osnutka predpisa so bila podana mnenja, predlogi in pripombe s strani:* + parkovnih lokalnih skupnosti Občine Bohinj, Bled, Bovec, Tolmin, Kobarid, Kranjska Gora in Gorje, ki so se nanašale predvsem na pripravo programa za izvajanje četrtega odstavka 11. člena ZTNP-1, sprotnega povračila stroškov za izvajanje projektov iz programa, za sofinancirnje stroškov projektov parkovnih lokalnih skupnosti na celotnem območju narodnega parka;
	+ Ministrstva za finance, ki se nanašajo predvsem na finannčno ovrednotenje uredbe in določitev finančnih načrtov drugih ministrstev, ki bodo sodelovala pri izvajanju uredbe ter na opozorilo glede dvojnega financiranja;
	+ Ministrstva za kmetijstvo, gozdarstvo in prehrano, ki se je nanašalo na konkretizacijo vsebine tretje točko 4. člena uredbe.

Z mnenjem brez pripomb so se v času javne obravnave odzvala naslednja ministrstva: Ministrstvo za gospodarski razvoj in tehnologijo, Ministrstvo za izobraževanje, znanost in šport, Ministrstvo za notranje zadeve in Ministrstvo za javno upravo.Upoštevani so bili:* v celoti,
* **večinoma,**
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Vključitev predlogov parkovnih lokalnih skupnosti, da naj se sofinanciranje projektov parkovnih lokalnih skupnosti nanaša na celotno območje parkovne loklane skupnosti in ne samo na območje narodnega parka, bi bilo v nasprotju z določbo četrtega odstavka 11. člena ZTNP-1. Vključitev predlogov Ministrstva za finance, da se uredbo finančno ovrednoti ter da se navede finančne načrte resornih ministrstev je izvedeno, saj vladno gradivo v 7 a točki določa, da se na proračunski postavki ministrstva za okolje in prostor zagotovijo za leto 2020 finančna sredstva v višini en milijon evrov. Četrti odstavek 3. člena in tretji odstavek 6. člena te uredbe pa določata način sodelovanja, in sicer da ministrstva iz svoje pristojnosti sodelujejo pri pripravi akcijskega načrta in spremljajo izvajanje projektov.Javnost je bila vključena v pripravo gradiva v skladu z Zakonom o varstvu okolja. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/NE |
| **11. Gradivo je uvrščeno v delovni program vlade:** | NE |
|  Marko Maver državni sekretar |

Na podlagi osmega odstavka 11. člena in za izvrševanje petega in šestega odstavka 50. člena Zakona o Triglavskem narodnem parku (Uradni list RS, št. 52/10, 46/14 - ZON-C in 60/17) Vlada Republike Slovenije izdaja

**U R E D B O**

**o merilih in kriterijih za spodbujanje in sofinanciranje projektov, investicij ter izvajanje dejavnosti v Triglavskem narodnem parku**

**I SPLOŠNE DOLOČBE**

**1. člen**

**(vsebina)**

(1) S to uredbo se določajo podrobnejša merila in kriteriji za določanje višine sredstev za sofinanciranje projektov, investicij ter izvajanje dejavnosti (v nadaljnjem besedilu: projekti) za izvajanje razvojnih usmeritev parkovnih lokalnih skupnosti v skladu z zakonom, ki ureja Triglavski narodni park.

(2) S to uredbo se določata tudi podrobnejša vsebina in način priprave akcijskega načrta za sofinanciranje parkovnih lokalnih skupnosti (v nadaljnjem besedilu: akcijski načrt).

**II. AKCIJSKI NAČRT**

**2. člen**

**(vsebina akcijskega načrta)**

(1) Podlaga za sofinanciranje projektov je dvoletni akcijski načrt, ki je pripravljen in sprejet v skladu z določbami te uredbe in zakona, ki ureja Triglavski narodni park.

(2) Akcijski načrt vsebuje naslednje vsebine:

podrobnejše cilje, ki so pomembni za uresničevanje namena narodnega parka in so določeni v načrtu upravljanja,

določitev projektov parkovnih lokalnih skupnosti, ki so predmet sofinanciranja po tej uredbi,

finančno ovrednotenje akcijskega načrta ter posameznih projektov, vključno z viri njihovega financiranja.

**(3. člen)**

**(priprava akcijskega načrta)**

(1) Akcijski načrt pripravi javni zavod Triglavski narodni park (v nadaljnjem besedilu: javni zavod). Pri njegovi pripravi sodelujejo parkovne lokalne skupnosti in pristojna ministrstva, na področja katerih se uvrščajo projekti parkovnih lokalnih skupnosti.

(2) Javni zavod pozove parkovne lokalne skupnosti, da predložijo predloge projektov za sofinanciranje. Iz predloga parkovne lokalne skupnosti mora biti jasno razvidna finančna konstrukcija projekta in delež stroškov, ki nastanejo na območju narodnega parka ter predračunska vrednost projekta.

**III. NAČIN DODELJEVANJA SREDSTEV**

**4. člen**

**(viri financiranja in delitev finančnih sredstev)**

(1) Finančna sredstva za sofinanciranje projektov iz akcijskega načrta se zagotovijo iz državnega proračuna, v okviru finančnega načrta Ministrstva za okolje in prostor.

(2) Finančna sredstva iz prejšnjega odstavka se določijo glede na delež površine parkovne lokalne skupnosti na območju narodnega parka (50% uteži), število stalnih prebivalcev parkovne lokalne skupnosti na območju narodnega parka (20% uteži), površin na katerih se izvajajo kmetijsko-okoljski ukrepi na območju narodnega parka (15% uteži) in dolžin kategoriziranih občinskih cest na območju narodnega parka (15% uteži). Razdelitev je določena v Prilogi 1, ki je sestavni del te uredbe.

(3) Če so za posamezen projekt iz akcijskega načrta na razpolago sredstva Evropske unije ali druga javna sredstva, mora parkovna lokalna skupnost prednostno kandidirati za ta sredstva. Možnost pridobitve teh sredstev ob pripravi akcijskega načrta preverjajo posamezna ministrstva, pristojna za posamezno področje, ki je vsebina projekta.

**5. člen**

**(način dodelitve sredstev za sofinanciranje)**

(1) Višina sredstev za sofinanciranje se oblikuje tako, da se seštejejo sredstva, ki jih za izvajanje razvojnih nalog v okviru projekta parkovna lokalna skupnost pridobi iz:

* proračuna države, razen sredstev, pridobljenih na podlagi predpisov, ki urejajo financiranje občin,
* proračuna Evropske unije in na podlagi drugih mednarodnih finančnih mehanizmov,
* iz drugih virov.

(2) Če višina sredstev iz prejšnjega odstavka ne doseže 80% predračunske vrednosti projekta, se za sofinanciranje po tej uredbi dodeli sredstva za dodatno sofinanciranje, in sicer do višine 80% predračunske vrednosti projekta.

(3) V predračunsko vrednost projekta se štejejo samo upravičeni stroški za izvajanje razvojnih nalog v okviru projektov parkovne lokalne skupnosti, in sicer:

* stroški, ki so nastali zaradi izvajanja projektov,
* stroški, ki temeljijo na verodostojnih knjigovodskih in drugih listinah,
* neto stroški z davkom na dodano vrednost (v nadaljnjem besedilu: DDV), kadar DDV ni izterljiv na podlagi predpisov, ki urejajo DDV.

(4) Za upravičene stroške se ne šteje:

* strošek, ki ima stalni ali periodični značaj ali
* strošek, ki je povezan z rednimi nalogami, ki sodi med lokalne zadeve javnega pomena in ne predstavlja vsebine projektov, ki se sofinancirajo ali
* davek na dodano vrednost, kadar je izterljiv na podlagi predpisa, ki ureja DDV, obresti na dolgove, bančni stroški ali stroški garancij.

(5) Parkovna lokalna skupnost izstavi javnemu zavodu račun za izvedeno aktivnost, ukrep ali projekt skladno z akcijskim načrtom.

**IV. SPREMLJANJE IZVAJANJA AKCIJSKEGA NAČRTA**

**6. člen**

**(spremljanje izvajanja akcijskega načrta)**

(1) Za izvajanje projekta iz akcijskega načrta je odgovorna parkovna lokalna skupnost, ki je nosilec projekta.

(2) Javni zavod spremlja izvajanje akcijskega načrta in o njegovem izvajanju poroča ministrstvu pristojnemu za okolje in drugim pristojnim ministrstvom v polletnem in letnem poročilu o delu javnega zavoda.

**V. PREHODNA IN KONČNA DOLOČBA**

**7. člen**

**(prvi akcijski načrt)**

Prvi akcijski načrt za obdobje 2020 do 2021 pripravi javni zavod v treh mesecih po uveljavitvi te uredbe.

**8. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št. 007-339/2019

Ljubljana,

EVA 2019-2550-0043

**Vlada Republike Slovenije**

**Marjan Šarec**

predsednik

Priloga 1: Deleži za razdelitev sredstev po parkovnih lokalnih skupnostih

|  |  |
| --- | --- |
| Občina  | **Delež** |
| Bohinj |  **31,62%** |
| Tolmin |  **12,77%** |
| Bovec | **24,13%** |
| Kranjska Gora | **12,70%** |
| Gorje | **11,63%** |
| Jesenice | **0,54%** |
| Bled | **1,32%** |
| Kobarid | **5,29%** |

**OBRAZLOŽITEV**

Predlog Uredbe o merilih in kriterijih za spodbujanje in sofinanciranje projektov, investicij ter izvajanje dejavnosti v Triglavskem narodnem parku (v nadaljnjem besedilu: Uredba) se izdaja na podlagi osmega odstavka 11. člena in za izvrševanje petega in šestega odstavka 50. člena Zakona o Triglavskem narodnem parku (Uradni list RS, št. 52/10, 46/14 - ZON-C in 60/17).

Finančne posledice predpisa so zagotovljene v celoti na proračunski postavki Ministrstva za okolje in prostor v vrednosti, ki bo določena s proračunom države za posamezno leto, praviloma v višini en milijon letno. Finančna sredstva bodo med parkovne lokalne skupnosti razdeljena na podlagi odstotkov predlaganih v prilogi 1 te uredbe.

**VSEBINA, OPISANA PO VSEBINSKIH SKLOPIH:**

I. SPLOŠNE DOLOČBE

Z namenom izvajanja izvajanje razvojnih usmeritev 10. člena in četrtega odstavka 11. člena Zakona o Triglavskem narodnem parku (Uradni list RS, št. 52/10, 46/14 - ZON-C in 60/17; v nadaljnjem besedilu: ZTNP-1) skozi sofinanciranje projektov parkovnih lokalnih skupnosti Uredba v splošnih določbah določa vsebino uredbe, ki se nanaša na podrobnejša merila in kriterije za določanje višine sredstev za sofinanciranje projektov ter na akcijski načrt za sofinanciranje parkovnih lokalnih skupnosti.

II. AKCIJSKI NAČRT

V prvem odstavku 2. člena Uredba določa, da se akcijski načrt sprejema v skladu z ZTNP-1, ki v petem odstavku določa, da se lahko akcijski načrt pripravi kadar je to določeno v načrtu upravljanja in tudi glede na izkazane potrebe upravljanja narodnega parka. Šesti odstavek 50. člena pa določa, da akcijski načrt pripravi javni zavod Triglavski narodni park, potrdi pa ga mininstrstvo, pristojno za okolje in prostor.

V drugem odstavku 2. člena Uredba določa podrobnejšo vsebino akcijskega načrta, in sicer podrobnejše cilje, ki so določeni v načrtu upravljanja Triglavskega narodnega parka (v nadaljnem besedilu: načrt upravljanja) in jih se jih bo dosegalo tudi preko projektov parkovnih lokalnih skupnosti v obdobju veljavnosti akcijskega načrta, določitev projektov parkovnih lokalnih skupnosti, ki so skladni z načrtom upravljana in so predmet sofinanciranja, ter finančno ovrednotenje akcijskega načrta ter posameznih projektov, vključno z viri njihovega financiranja.

Cilji akcijskega načrta se vežejo na prvi in drugi odstavek 10. člena v povezavi z četrim odstavkom 11. člena ZTNP-1 in sicer na sofinanciranje projektov prakovnih lokalnih skupnosti na območju narodnega parka, ki pomenijo izvajanje 2., 7., 8., 9. in 17. točke prvega odstavka 10. člena, kar pomeni sofinanciranje projektov parkovnih lokalnih skupnosti za na izvajanje naslednjih razvojnih usmeritev:

* + - * zagotavljanje ustrezne komunalne opreme in druge gospodarske javne infrastrukture,
			* podporo nadstandardnemu razvoju družbenih dejavnosti,
			* podporo nadstandardnemu izvajanju državnih in lokalnih javnih služb,
			* ohranjanje in odpiranje delovnih mest,
			* spodbujanje obrtnih, kulturnih in okoljsko primernih gospodarskih dejavnosti ter socialnih storitev, ki prispevajo k ohranjanju poseljenosti in preskrbi prebivalcev narodnega parka.

Sofinancira se tiste projekte parkovnih lokalnih skupnosti, ki se nanašajo na zgoraj opredeljene razvojne usmeritve. Vsebine posameznih projektov pa morajo biti skladne z podrobnejšo vsebino posamezne razvojne usmeritve iz Načrta upravljanja Triglavskega narodnega parka.

3. člen uredbe določa pripravo in sprejem akcijskega načrta. Opredeljuje, da pri njegovi pripravi sodelujejo parkovne lokalne skupnosti, ki pripravijo nabor želenih projektov za sofinanciranje in ministrstva, pristojna za področja načrtovanega izvajanja projekta.

III. NAČIN DODELJEVANJA SREDSTEV

V 4. členu uredbe je določeno, da se finančna sredstva zagotovijo iz državnega proračuna. Letno se sofinancira tovrstne projekte v višini en milijon evrov iz postavke 200028 – Sofinanciranje občinskih projektov v TNP Ministrstva za okolje in prostor. Ocenjena višina sredstev je bila določena glede na višino finančnih sredstev, ki so jih parkovne lokalne skupnosti, namenile za izvajanje tovrstnih projektov v letu 2019.

V tem členu so v drugem odstavku določena tudi ključi za razdelitev sredstev po posameznih parkovnih lokalnih skupnostih, in sicer:

* delež površine parkovne lokalne skupnosti na območju narodnega parka (50% uteži),
* število stalnih prebivalcev parkovne lokalne skupnosti na območju narodnega parka (20% uteži),
* delež površin na katerih se izvajajo kmetijsko-okoljski ukrepi na območju narodnega parka (15% uteži) in
* delež dolžin kategoriziranih občinskih cest na območju narodnega parka (15% uteži).

Na to se navezuje Priloga 1, ki določa po zgoraj navedenem ključu deleže za razdelitev letnih namenskih finančnih sredstev.

Predlog uteži izhaja iz prvega odstaveka 10. člena in z četrtega odstavka 11. člena ZTNP-1, dejanskimi stroški in razvojnimi potrebami parkovnih lokalnih skupnosti ter dostopnosti javnih podatkov. Velikost območja znotraj TNP in število prebivalcev sta ključna podatka, ki kažeta na stroške parkovnih lokalnih skupnosti z vidika izvajanja razvojnih usmeritev v narodnem parku. Podatek o deležu površin na katerih se izvajajo kmetijsko-okoljski ukrepi izhaja iz evidenc, ki jih spremlja Ministrstvo za kmetijstvo, gozdarstvo in prehrano ter se nanaša zlasti na velikosti živih planin na posameznem območju. Podatek o dolžini javnih cest odraža velikost mreže cestne infrastrukture, pa je pokazatelj potrebnih sredstev, ki jih morajo občine nameniti za redno letno in zimsko vzdrževanje, hkrati pa nakazuje tudi potrebe po investicijskem vzdrževanju in ukrepih potrebnih za zagotavljanje varnosti v prometu.

5. člen določa način dodelitve sredstev za sofinanciranje projektov parkovnih lokalnih skupnosti ter vrste upravičenih stroškov.

IV. SPREMLJANJE IZVAJANJA AKCIJSKEGA NAČRTA

6. člen Uredbe določa, da javni zavod spremlja izvajanje akcijskega načina in v ta namen tudi v polletnem in letnem poročilu poroča ministrstvu, pristojnemu za okolje ter drugim pristojnim ministrstvom o njegovem izvajanju.

V. PREHODNA IN KONČNA DOLOČBA

7. člen uredbe se nanaša na pripravo prvega akcijskega načrta in določa, da prvi akcijski načrt za obdobje od leta 2020 do 2021 pripravi javni zavod v treh mesecih po uveljavitvi te uredbe. Hkrati se v akcijskem načrtu določi tudi predvidene projekte parkovnih lokalnih skupnosti za leto 2020, za katere se sredstva sofinancirajo v letu 2021. Višina sofinanciranja je določena z vrednostjo, ki bo določena s proračunom države za posamezno leto, praviloma v višini en milijon letno. Za leto 2020 in leto 2021 se sofinancira projekte v višini en milijon evrov iz postavke 200028 – Sofinanciranje občinskih projektov v TNP Ministrstva za okolje in prostor. Finančna sredstva bodo med parkovne lokalne skupnosti razdeljena na podlagi odstotkov predlaganih v prilogi 1 te uredbe.

V 8. členu Uredbe je določen začetek veljavnosti te Uredbe.